Suidoosterfees op soek na talent in Bellville - My Matzikama | My Matzikama
Suidoosterfees op soek na talent in Bellville
Die 15de Suidoosterfees (SOF) vind aanstaande jaar vanaf 26 April tot 1 Mei by die Artscape Teatersentrum in Kaapstad plaas. Hierdie fees met die tema Fantastiese 15 / Fabulous 15 / Uchunge chunge 15, het ŉ aantal projekte wat die Kaapse Vlakte, Boland, Swartland en Karoo deur die jaar besoek en een keer ’n jaar almal in die diep-Kaap bymekaar bring.
Die vierde SOF Talentsoektog het reeds in September in Paarl afgeskop en is nou by die vyfde ronde wat op Saterdag 4 November van 10h00 tot 16h00 by The Stage Performing Arts-sentrum in Bellville sal plaasvind. Die inskrywings tot die soektog staan reeds op 80 en beloof om die Wes-Kaap te laat skrik vir niks en te betower soos die wilde woeste “Kaapse Dokter”.
Die Suidoosterfees is op soek na jongmense tussen die ouderdom van 9 en 25 in die volgende kategorieë: klassiek, alternatief en kontemporêr. Die semi-finaliste van die talentsoektog in Observatory is reeds gekies. Hulle is:
● Garth Field (hip-hop, rap, dans, sang)
● Robin Louw (uitvoerende kuns)
● Musafana (dramatiese kuns)
● Abdul Noor Francke (hip-hop, rap)
● Carren Davids (kontemporêre dans)
Die SOF Talentsoektog-semifinaal vind aanstaande jaar op 10 Maart by die V & A Waterfront plaas en die finaal word tydens die jaarlikse Suidoosterfees in Kaapstad aangebied. Groot pryse is op die spel!
Enkele hoogtepunte by die Suidoosterfees 2018 is Emo Adams, Bobby van Jaarsveld en Katlego Maboe in ŉ Swing-show met Kaapse en Karoo-klanke. Beroemdes soos Shaleen Surtie-Richards, Vinette Ebrahim en Evita Bezuidenhout sal ook ŉ draai kom maak terwyl die jazz-ikoon Melanie Scholtz te siene sal wees in “Kaapse Tango”. Kom kuier saam met ons hier waar die Suidoosterwind ons sommer lekker deurmekaar kan waai.
Bly op hoogte van die jongste Suidoosterfees-nuus op Facebook (@Suidoosterfees), Twitter (@Suidoosterfees) en besoek www.suidoosterfees.co.za.
Vir meer inligting oor die talentsoektog, kontak gerus Lyndsay Cader by (Lyndsay.Cader@media24.com / 021 408 3560 / 084 282 2040).
Vakansieprogramme vir kinders
Die skoolvakansie is amper hier, maar moenie dink ure voor die televisie is die enigste manier om jou kroos...
Deon Groot: die sanger uit die Namakwaland
Deon Groot is die sanger uit die Namakwaland wat sy hart se klanke volg. Hy is ook ons musiekster...
Teubes Wyne ’n sukses by SA Kaas- en Wynfees
Teubes Wyne op Vredendal se wyne was die afgelope naweek te proe by die jaarlikse SA Kaas- en Wynfees...
Op Vrydag, 30 Junie, tot Sondag, 2 Julie, sal die Clanwilliam-kommando plaasvind. Die verrigtinge sal plaasvind op die plaas...
Speletjiesdag vir tehuis
Gister het van die inwoners by Vredendal se tehuis vir bejaardes ’n bietjie speletjies gespeel. Tannie Ena van Zyl...
Jak de Priester stel nuwe enkelsnit bekend en vier 15 jaar met nuwe album!Down syndrome - what are some behavioural challenges typical in people with Down syndrome?